title: 2009/166/EY: Neuvoston päätös, tehty 27 päivänä marraskuuta 2008 , huumausaineiden tai psykotrooppisten aineiden laittomassa valmistuksessa usein käytettäviä huumausaineiden lähtöaineita ja muita aineita koskevan sopimuksen tekemisestä Euroopan yhteisön ja Kiinan kansantasavallan hallituksen välillä

text:
               28.2.2009

               FI

               Euroopan unionin virallinen lehti

               L 56/6

         NEUVOSTON PÄÄTÖS,
   tehty 27 päivänä marraskuuta 2008,
   huumausaineiden tai psykotrooppisten aineiden laittomassa valmistuksessa usein käytettäviä huumausaineiden lähtöaineita ja muita aineita koskevan sopimuksen tekemisestä Euroopan yhteisön ja Kiinan kansantasavallan hallituksen välillä
   (2009/166/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Yhteisön olisi tehostettava Kiinasta tulevien lähtöainelähetysten valvontaa, koska on olemassa vaara, että ne päätyvät synteettisten huumausaineiden laittomaan valmistukseen yhteisössä.

               (2)

               Neuvosto valtuutti komission 27 päivänä kesäkuuta 2006 neuvottelemaan Kiinan kansantasavallan hallituksen kanssa huumausaineiden tai psykotrooppisten aineiden laittomassa valmistuksessa usein käytettäviä huumausaineiden lähtöaineita ja muita aineita koskevasta sopimuksesta, jäljempänä ’sopimus’. Neuvottelujen jälkeen sopimuksen teksti hyväksyttiin 13 päivänä maaliskuuta 2008.

               (3)

               Neuvoston olisi annettava komissiolle valtuudet hyväksyä yhteisön puolesta, neuvoston nimeämän erityiskomitean kuulemisen jälkeen, muutokset silloin, kun sopimuksessa määrätään, että yhteisen seurantaryhmän on ne tehtävä. Nämä valtuudet on kuitenkin rajattava koskemaan sopimusten liitteiden muuttamista silloin, kun muutos koskee huumausaineiden lähtöaineita ja muita aineita koskevan yhteisön lainsäädännön soveltamisalaan jo kuuluvia aineita.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta yhteisön ja Kiinan kansantasavallan hallituksen välinen sopimus huumausaineiden tai psykotrooppisten aineiden laittomassa valmistuksessa usein käytettävistä huumausaineiden lähtöaineista ja muista aineista.
   Sopimuksen teksti on tämän päätöksen liitteenä.
   2 artikla
   1.   Komissio edustaa yhteisöä jäsenvaltioiden edustajien avustamana sopimuksen 9 artiklan mukaisesti perustetussa yhteisessä seurantaryhmässä.
   2.   Komissiolla on valtuudet hyväksyä sopimuksen liitteiden A ja B muutokset, jotka yhteinen seurantaryhmä tekee sopimuksen 10 artiklassa määrättyä menettelyä noudattaen.
   Tässä tehtävässä komissiota avustaa neuvoston nimeämä erityiskomitea, jonka tehtävänä on laatia yhteinen kanta.
   3.   Tämän artiklan 2 kohdassa tarkoitettu valtuutus koskee ainoastaan aineita, jotka jo kuuluvat huumausaineiden lähtöaineita koskevan yhteisön lainsäädännön soveltamisalaan.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on valtuudet allekirjoittaa sopimus yhteisöä sitovasti.
   4 artikla
   Neuvoston puheenjohtaja antaa sopimuksen 12 artiklan mukaisen ilmoituksen yhteisön puolesta (1).
   5 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 27 päivänä marraskuuta 2008.

            Neuvoston puolesta

            Puheenjohtaja

         L. CHATEL

      (1)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.
    ---documentbreak---

               28.2.2009

               FI

               Euroopan unionin virallinen lehti

               L 56/8

         Euroopan yhteisön ja Kiinan kansantasavallan hallituksen välinen
   SOPIMUS
   huumausaineiden tai psykotrooppisten aineiden laittomassa valmistuksessa usein käytettävistä huumausaineiden lähtöaineista ja muista aineista
   EUROOPAN YHTEISÖ,
   jäljempänä ’yhteisö’, ja
   KIINAN KANSANTASAVALLAN HALLITUS,
   jäljempänä ’Kiinan hallitus’,
   jäljempänä ’sopimuspuolet’, jotka
   TOIMIVAT Wienissä 20 päivänä joulukuuta 1988 allekirjoitetun huumeiden ja psykotrooppisten aineiden laittoman kaupan estämistä koskevan Yhdistyneiden Kansakuntien yleissopimuksen, jäljempänä ’vuoden 1988 yleissopimus’, ja Kiinan kansantasavallassa ja yhteisön jäsenvaltioissa voimassa olevien säännösten mukaisesti,
   OVAT PÄÄTTÄNEET estää ja torjua huumausaineiden ja psykotrooppisten aineiden laittoman valmistuksen estämällä tällaisiin tarkoituksiin usein käytettävien huumausaineiden lähtöaineiden ja muiden aineiden, jäljempänä ’huumausaineiden lähtöaineet’, kulkeutumisen,
   TUNNUSTAVAT vuoden 1988 yleissopimuksen 12 artiklan,
   OVAT VAKUUTTUNEITA siitä, että kansainvälistä kauppaa voidaan käyttää hyväksi huumausaineiden lähtöaineiden kulkeutumisessa ja että on tarpeen tehdä ja panna täytäntöön asianomaisten alueiden välisiä sopimuksia, joilla aloitetaan laaja-alainen yhteistyö ja erityisesti liitetään vienti- ja tuontivalvonta toisiinsa,
   OVAT TIETOISIA siitä, että huumausaineiden lähtöaineita käytetään pääasiassa ja laajalti myös laillisiin tarkoituksiin ja että liialliset valvontamenettelyt eivät saa haitata kansainvälistä kauppaa,
   OVAT PÄÄTTÄNEET tehdä sopimuksen huumausaineiden ja psykotrooppisten aineiden laittomassa valmistuksessa usein käytettävien huumausaineiden lähtöaineiden ja muiden aineiden kulkeutumisen ehkäisemisestä,
   OVAT SOPINEET SEURAAVAA:
   1 artikla
   Sopimuksen soveltamisala
   1.   Tässä sopimuksessa määrätään toimenpiteistä, joilla tehostetaan sopimuspuolten välistä hallinnollista yhteistyötä huumausaineiden tai psykotrooppisten aineiden laittomassa valmistuksessa usein käytettävien huumausaineiden lähtöaineiden ja muiden aineiden kulkeutumisen estämiseksi, sanotun kuitenkaan rajoittamatta kaupan normaalitoimintaa ja tuotannonalan oikeutettujen etujen asianmukaista tunnustamista.
   2.   Tätä varten sopimuspuolet avustavat toisiaan tämän sopimuksen mukaisesti erityisesti seuraavilla tavoilla:

               —

               valvomalla 3 kohdassa tarkoitettuja huumausaineiden lähtöaineita koskevaa keskinäistä kauppaansa estääkseen niiden kulkeutumisen laittomiin tarkoituksiin,

               —

               antamalla keskinäistä hallinnollista apua, jolla varmistetaan, että niiden huumausaineiden lähtöaineiden kaupan valvontaa koskevaa lainsäädäntöä sovelletaan oikein.

         3.   Tätä sopimusta sovelletaan sen liitteissä lueteltuihin aineisiin, sanotun kuitenkaan rajoittamatta 10 artiklan nojalla tehtäviä mahdollisia muutoksia.
   2 artikla
   Kaupan valvonta
   1.   Sopimuspuolet neuvottelevat keskenään ja ilmoittavat asiasta toisilleen omasta aloitteestaan aina, kun niillä on perustellut syyt epäillä, että huumausaineiden lähtöaineita kulkeutuu huumausaineiden tai psykotrooppisten aineiden laittomaan valmistukseen, erityisesti kun tuonti- tai vientilähetyksiä on poikkeuksellisen paljon tai ne tapahtuvat epätavallisissa olosuhteissa.
   2.   Tämän sopimuksen liitteessä A lueteltujen huumausaineiden lähtöaineiden osalta viejänä toimivan sopimuspuolen toimivaltainen viranomainen toimittaa vientiä koskevan ennakkoilmoituksen tuojana toimivan sopimuspuolen toimivaltaiselle viranomaiselle. Tuojana toimivan sopimuspuolen on annettava kirjallinen vastaus 15 työpäivän kuluessa viejänä toimivan sopimuspuolen viestin vastaanottamisesta. Vastauksen antamatta jättämistä tässä ajassa pidetään luvan myöntämisenä lähetyksen toimittamiselle. Luvan epäämisestä on ilmoitettava kirjallisesti viejänä toimivalle sopimuspuolelle mainitun ajan kuluessa ja ilmoitettava samalla syyt luvan epäämiseen.
   3.   Tämän sopimuksen liitteessä B lueteltujen huumausaineiden lähtöaineiden osalta viejänä toimivan sopimuspuolen toimivaltainen viranomainen päättää, suorittaako se kansainvälisiä tarkastuksia kansallisen lainsäädäntönsä mukaisesti.
   4.   Sopimuspuolet sitoutuvat vastaamaan kirjallisesti mahdollisimman nopeasti kaikkien tämän artiklan perusteella toimitettavien tietojen tai pyydettävien toimenpiteiden osalta.
   3 artikla
   Lähetyksen peruuttaminen
   1.   Lähetykset on peruutettava, jos jommankumman sopimuspuolen mielestä on perusteltu syy uskoa, että huumausaineiden lähtöaineita voi kulkeutua huumausaineiden tai psykotrooppisten aineiden laittomaan valmistukseen, tai jos tuojana toimiva sopimuspuoli sitä kirjallisesti pyytää 2 artiklan 2 kohdassa kuvatuissa tapauksissa ja tarvittaessa toimittaa todistusaineistoa ja varmistaa, että toimenpiteisiin ryhdytään viiden työpäivän kuluessa, sanotun kuitenkaan rajoittamatta mahdollisten teknisten täytäntöönpanotoimenpiteiden toteuttamista.
   2.   Sopimuspuolet tekevät yhteistyötä antamalla toisilleen tietoja epäillystä aineiden kulkeutumisesta, jos taustalla on keskinäistä hallinnollista avunantoa koskeva pyyntö.
   4 artikla
   Keskinäinen hallinnollinen avunanto
   1.   Sopimuspuolet toimittavat keskinäistä hallinnollista avunantoa koskevasta pyynnöstä toisilleen tietoja estääkseen huumausaineiden lähtöaineiden kulkeutumisen huumausaineiden tai psykotrooppisten aineiden laittomaan valmistukseen ja tutkivat epäiltyä kulkeutumista koskevat tapaukset. Tarvittaessa ne toteuttavat asianmukaisia varotoimenpiteitä kulkeutumisen estämiseksi.
   2.   Tietojen toimittamista tai varotoimenpiteiden toteuttamista koskeviin pyyntöihin on vastattava ajoissa.
   3.   Hallinnollista avunantoa koskevat pyynnöt täytetään pyynnön vastaanottaneen osapuolen lainsäädännön mukaisesti.
   4.   Sopimuspuolen toimivaltaiset viranomaiset voivat toisen sopimuspuolen suostumuksella ja sen määräämin edellytyksin olla läsnä tämän alueella suoritettavissa tutkimuksissa.
   5.   Sopimuspuolet avustavat toisiaan helpottaakseen todistusaineiston hankkimista, jos taustalla on keskinäistä hallinnollista avunantoa koskeva pyyntö.
   6.   Tämän artiklan nojalla annettava hallinnollinen avunanto ei estä rikosasioissa annettavaa keskinäistä apua koskevien sääntöjen soveltamista, eikä se koske tietoja, jotka on saatu käytettäessä toimivaltuuksia oikeusviranomaisen pyynnöstä, paitsi jos kyseinen viranomainen antaa luvan tietojen ilmoittamiseen.
   7.   Toinen sopimuspuoli voi tapauskohtaisesti ja neuvotteluteitse antaa toisen sopimuspuolen pyynnöstä tietoja huumausaineiden tai psykotrooppisten aineiden laittomassa valmistuksessa usein käytetyistä tämän sopimuksen soveltamisalaan kuulumattomista aineista.
   5 artikla
   Tietojen vaihto ja luottamuksellisuus
   1.   Kaikki tiedot, jotka annetaan missä tahansa muodossa tämän sopimuksen mukaisesti, ovat luonteeltaan luottamuksellisia tai rajoitettuun käyttöön tarkoitettuja riippuen kummankin sopimuspuolen alueella sovellettavista säännöistä, ja niihin sovelletaan virallista salassapitovelvollisuutta.
   2.   Henkilötietoja saa toimittaa ainoastaan, jos ne vastaanottava osapuoli sitoutuu suojelemaan niitä vähintään samalla tavalla kuin tiedot toimittava osapuoli suojelisi niitä kyseisessä tapauksessa. Tätä varten sopimuspuolet ilmoittavat toisilleen voimassa olevat sääntönsä, mukaan lukien yhteisön jäsenvaltioissa voimassa olevat säännökset.
   3.   Tämän sopimuksen mukaisesti saatuja tietoja saa käyttää yksinomaan tässä sopimuksessa määrättyihin tarkoituksiin. Jos toinen sopimuspuoli haluaa käyttää tietoja muihin tarkoituksiin, sen on ennakolta hankittava kirjallinen suostumus tiedot toimittaneelta viranomaiselta. Tietojen käytössä on tällöin noudatettava tämän viranomaisen asettamia rajoituksia.
   4.   Tämän sopimuksen mukaisesti saatujen tietojen käytön menettelyissä, jotka liittyvät 3 artiklassa tarkoitettuja huumausaineiden lähtöaineita koskevan lainsäädännön rikkomiseen, katsotaan olevan käyttöä yksinomaan tässä sopimuksessa määrättyihin tarkoituksiin. Tästä syystä sopimuspuolet voivat käyttää tämän sopimuksen määräysten mukaisesti saatuja tietoja ja tutkittuja asiakirjoja näyttönä eri menettelyissä. Näytön käyttö edellyttää etukäteislupaa tiedot toimittaneelta tai asiakirjat käyttöön antaneelta toimivaltaiselta viranomaiselta.
   6 artikla
   Poikkeukset avunantovelvollisuudesta
   1.   Avunannosta voidaan kieltäytyä tai sen antamiselle voidaan asettaa ehtoja tai vaatimuksia, jos sopimuspuoli katsoo, että tämän sopimuksen mukainen avunanto:

               a)

               todennäköisesti uhkaisi Kiinan kansantasavallan tai yhteisön sellaisen jäsenvaltion täysivaltaisuutta, jolta on tämän sopimuksen perusteella pyydetty apua; tai

               b)

               todennäköisesti uhkaisi yleistä järjestystä, turvallisuutta tai muita keskeisiä etuja, erityisesti 5 artiklan 2 kohdassa tarkoitetuissa tapauksissa; tai

               c)

               loukkaisi elinkeino-, liike- tai ammattisalaisuutta.

         2.   Pyynnön vastaanottanut viranomainen voi lykätä avun antamista, jos se katsoo avunannon häiritsevän vireillä olevia tutkimuksia, syytetoimia tai oikeuskäsittelyjä. Pyynnön vastaanottaneen viranomaisen on tällöin neuvoteltava pyynnön esittäneen viranomaisen kanssa sen selvittämiseksi, voidaanko apua antaa ensiksi mainitun tarpeellisina pitämiä ehtoja tai vaatimuksia noudattaen.
   3.   Jos pyynnön esittävä viranomainen pyytää sellaista apua, jota se ei itse voisi pyydettäessä antaa, sen on huomautettava tästä pyynnössään. Pyynnön vastaanottanut viranomainen saa päättää, miten se vastaa tällaiseen pyyntöön.
   4.   Tässä artiklassa tarkoitetuissa tapauksissa pyynnön vastaanottaneen viranomaisen päätös ja sen perustelut on ilmoitettava pyynnön esittäneelle viranomaiselle mahdollisimman nopeasti.
   7 artikla
   Tekninen ja tieteellinen yhteistyö
   Sopimuspuolet tekevät yhteistyötä yksilöidäkseen uusia kulkeutumismenetelmiä sekä sopivia vastatoimia, mukaan lukien tekninen yhteistyö ja erityisesti asianomaisille virkamiehille tarkoitetut koulutus- ja vaihto-ohjelmat, tämän alan hallinto- ja täytäntöönpanorakenteiden vahvistamiseksi sekä kaupan ja tuotannonalan kanssa tehtävän yhteistyön edistämiseksi.
   8 artikla
   Täytäntöönpanotoimenpiteet
   1.   Kiinan kansantasavalta, Euroopan komissio ja yhteisön kukin jäsenvaltio nimittävät toimivaltaisen viranomaisen koordinoimaan tämän sopimuksen täytäntöönpanoa. Näiden viranomaisten on oltava toisiinsa suorassa yhteydessä sopimuksen täytäntöönpanemiseksi.
   2.   Sopimuspuolten on neuvoteltava keskenään ja ilmoitettava sen jälkeen toisilleen tämän sopimuksen määräysten mukaisesti annetuista yksityiskohtaisista täytäntöönpanosäännöistä.
   9 artikla
   Yhteinen seurantaryhmä
   1.   Perustetaan yhteinen seurantaryhmä, jäljempänä ’yhteinen seurantaryhmä’, jossa sopimuspuolet ovat edustettuina.
   2.   Yhteinen seurantaryhmä tekee päätöksensä yksimielisesti.
   3.   Yhteinen seurantaryhmä kokoontuu tarpeen mukaan, ja tämän kokouksen aika, paikka ja ohjelma sovitaan yhdessä.
   Yhteisen seurantaryhmän ylimääräisiä kokouksia voidaan kutsua koolle sopimuspuolten yhteisestä sopimuksesta.
   10 artikla
   Yhteisen seurantaryhmän tehtävät
   1.   Yhteinen seurantaryhmä hallinnoi tätä sopimusta ja varmistaa sen moitteettoman täytäntöönpanon. Tätä tarkoitusta varten se:

               —

               saa tietoja sopimuspuolilta niiden kokemuksista tämän sopimuksen soveltamisessa,

               —

               tekee päätöksiä 2 kohdassa tarkoitetuissa tapauksissa,

               —

               selvittää ja kehittää teknisiä yhteistyötoimenpiteitä,

               —

               selvittää ja kehittää muita mahdollisia yhteistyön muotoja.

         2.   Yhteinen seurantaryhmä voi tehdä yhteisymmärrykseen perustuen päätöksiä liitteiden A ja B muuttamisesta. Sopimuspuolet panevat nämä päätökset täytäntöön oman lainsäädäntönsä mukaisesti.
   3.   Yhteinen seurantaryhmä voi antaa sopimuspuolille suosituksia:

               a)

               tämän sopimuksen muista muutoksista;

               b)

               sopimuksen soveltamiseksi tarvittavista toimenpiteistä.

         11 artikla
   Muista sopimuksista johtuvat muut velvoitteet
   1.   Yhteisön toimivalta ja jäsenvaltioiden toimivalta huomioon ottaen tämän sopimuksen määräyksistä voidaan todeta seuraavaa:

               —

               ne eivät vaikuta muista kansainvälisistä sopimuksista tai yleissopimuksista johtuviin sopimuspuolten velvoitteisiin,

               —

               ne eivät vaikuta tämän sopimuksen perusteella saatujen, yhteisölle mahdollisesti merkityksellisten tietojen toimittamiseen Euroopan komission toimivaltaisten yksiköiden ja jäsenvaltioiden asianomaisten viranomaisten välillä.

         2.   Sen estämättä, mitä 1 kohdassa määrätään, tämän sopimuksen määräykset ovat ensisijaisia yksittäisten jäsenvaltioiden ja Kiinan kansantasavallan välillä tehtyjen tai tehtävien, huumausaineiden tai psykotrooppisten aineiden laittomassa valmistuksessa usein käytettäviä huumausaineiden lähtöaineita ja muita aineita koskevien kahdenvälisten sopimusten määräyksiin nähden, jos viimeksi mainitut ovat ristiriidassa tämän sopimuksen määräysten kanssa.
   3.   Tämän sopimuksen soveltamiseen liittyvät kysymykset ratkaistaan yhteisessä seurantaryhmässä käytävin sopimuspuolten välisin neuvotteluin.
   4.   Sopimuspuolet ilmoittavat toisilleen myös muiden maiden kanssa toteutetuista valvottuja aineita koskevista toimenpiteistä.
   12 artikla
   Voimaantulo
   Kumpikin sopimuspuoli toimittaa toiselle sopimuspuolelle kirjallisen ilmoituksen siitä, että se on saattanut valmiiksi tämän sopimuksen voimaantulon edellyttämät sisäiset oikeudelliset menettelynsä. Tämä sopimus tulee voimaan 60 päivän kuluttua viimeisen kirjallisen ilmoituksen vastaanottopäivästä.
   13 artikla
   Kesto ja irtisanominen
   1.   Tämä sopimus tehdään viideksi vuodeksi, ja sen voimassaolo jatkuu ilman eri toimenpiteitä peräkkäisinä viiden vuoden jaksoina, jollei toinen sopimuspuoli ilmoita kirjallisesti toiselle sopimuspuolelle aikomuksestaan irtisanoa sopimus vähintään kuusi kuukautta ennen mainitun ajanjakson päättymistä.
   2.   Sopimusta voidaan muuttaa sopimuspuolten yhteisellä suostumuksella.

      Tehty kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja kiinan kielellä, ja kukin teksti on yhtä todistusvoimainen. Jos sopimuksen tulkinnassa on eroavaisuuksia, englannin- ja kiinankieliset tekstit ovat ratkaisevia.
      Съставено в Брюксел на тридесети януари две хиляди и девета година.
      Hecho en Bruselas, el treinta de enero de dos mil nueve.
      V Bruselu dne třicátého ledna dva tisíce devět.
      Udfærdiget i Bruxelles den tredivte januar to tusind og ni.
      Geschehen zu Brüssel am dreißigsten Januar zweitausendneun
      Kahe tuhande üheksanda aasta jaanuarikuu kolmekümnendal päeval Brüsselis.
      Εγινε στις Βρυξέλλες, στις τριάντα Ιανουαρίου δύο χιλιάδες εννιά.
      Done at Brussels on the thirtieth day of January in the year two thousand and nine.
      Fait à Bruxelles, le trente janvier deux mille neuf.
      Fatto a Bruxelles, addì trenta gennaio duemilanove.
      Briselē, divtūkstoš devītā gada trīsdesmitajā janvārī.
      Priimta du tūkstančiai devintų metų sausio trisdešimtą dieną Briuselyje.
      Kelt Brüsszelben, a kétezer-kilencedik év január harmincadik napján.
      Magħmul fi Brussell, fit-tletin jum ta’ Jannar tas-sena elfejn u disgħa.
      Gedaan te Brussel, de dertigste januari tweeduizend negen.
      Sporządzono w Brukseli, dnia trzydziestego stycznia roku dwa tysiące dziewiątego.
      Feito em Bruxelas, em trinta de Janeiro de dois mil e nove.
      Încheiat la Bruxelles, la treizeci ianuarie două mii nouă.
      V Bruseli tridsiateho januára dvetisícdeväť.
      V Bruslju, dne tridesetega januarja leta dva tisoč devet.
      Tehty Brysselissä kolmantenakymmenentenä päivänä tammikuuta vuonna kaksituhattayhdeksän.
      Som skedde i Bryssel den trettionde januari tjugohundranio.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         От името на правителството на Киtайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People’s Republic of China
         Pour le gouvernement de la République populaire de Chine
         Per il governo della Repubblica popolare cinese
         Ķīnas Tautas Republikas vārdā
         Kinijos Liaudies Respublikos Vyriausybės vardu
         A Kínai Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de Regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej ľudovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regering vägnar

   LIITE A
   Aineet, joihin sovelletaan 2 artiklan 2 kohdassa tarkoitettuja toimenpiteitä
   N-asetyyliantraniilihappo
   Etikkahappoanhydridi
   Antraniilihappo
   Efedriini
   Efedrauute
   Ergometriini
   Ergotamiini
   Isosafroli
   Lysergihappo
   3,4-metyleenidioksifenyyli-2-propanoni
   Norefedriini
   Fenyylietikkahappo
   1-fenyyli-2-propanoni
   Piperonaali
   Kaliumpermanganaatti
   Pseudoefedriini
   Safroli
   Runsaasti safrolia sisältävät öljyt

      Huomautus: Aineiden luettelossa on tarvittaessa aina viitattava myös niiden suoloihin.
   LIITE B
   Aineet, joihin sovelletaan 2 artiklan 3 kohdassa tarkoitettuja toimenpiteitä
   Asetoni
   Etyylieetteri
   Kloorivetyhappo eli suolahappo
   Metyylietyyliketoni
   Piperidiini
   Rikkihappo
   Tolueeni


title: 2006/817/EY: Euroopan parlamentin päätös, tehty 27 päivänä huhtikuuta 2006 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII B — Euroopan tietosuojavaltuutettu

text:
               6.12.2006

               FI

               Euroopan unionin virallinen lehti

               L 340/49

         EUROOPAN PARLAMENTIN PÄÄTÖS,
   tehty 27 päivänä huhtikuuta 2006,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII B — Euroopan tietosuojavaltuutettu
   (2006/817/EY)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2004 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0365/2005),

               —

               ottaa huomioon tilintarkastustuomioistuimen vuosikertomuksen varainhoitovuodelta 2004 (2) ja kertomuksen liitteenä olevat tarkastettujen toimielinten vastaukset,

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

               —

               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

               —

               ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

               —

               ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0117/2006),

               1.

               myöntää Euroopan tietosuojavaltuutetulle vastuuvapauden talousarvion toteuttamisesta varainhoitovuonna 2004;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan talous- ja sosiaalikomitealle, alueiden komitealle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL L 53, 23.2.2004.

      (2)  EUVL C 301, 30.11.2005, s. 1.

      (3)  EUVL C 301, 30.11.2005, s. 9.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.
    ---documentbreak---

               6.12.2006

               FI

               Euroopan unionin virallinen lehti

               L 340/50

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2004, pääluokka VIII B — Euroopan tietosuojavaltuutettu
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2004 (1),

               —

               ottaa huomioon Euroopan yhteisöjen lopullisen tilinpäätöksen varainhoitovuodelta 2004 — Nide III (N6-0027/2005 — C6-0365/2005),

               —

               ottaa huomioon tilintarkastustuomioistuimen vuosikertomuksen varainhoitovuodelta 2004 (2) ja kertomuksen liitteenä olevat tarkastettujen toimielinten vastaukset,

               —

               ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (3),

               —

               ottaa huomioon neuvoston 14. maaliskuuta 2006 antaman suosituksen (5971/2006 — C6-0092/2006),

               —

               ottaa huomioon EY:n perustamissopimuksen 272 artiklan 10 kohdan sekä 275 ja 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 50, 86, 145, 146 ja 147 artiklan,

               —

               ottaa huomioon 21. joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (5),

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja kansalaisvapauksien sekä oikeus- ja sisäasioiden valiokunnan lausunnon (A6-0117/2006),

               1.

               panee merkille, että Euroopan tietosuojavaltuutetun talousarvio oli vuonna 2004 yhteensä 1 942 279 euroa ja sen käyttöaste 54,67 prosenttia;

               2.

               panee merkille, että Euroopan tietosuojavaltuutettua koskeva tilintarkastustuomioistuimen tarkastus (tilintarkastustuomioistuimen vuosikertomuksen 9.25 kohta) ei antanut aihetta huomautuksiin;

               3.

               panee merkille, että komission, Euroopan parlamentin ja neuvoston pääsihteerit allekirjoittivat yhdessä Euroopan tietosuojavaltuutetun kanssa 24. kesäkuuta 2004 hallinnollista yhteistyöjärjestelyä koskevan sopimuksen, jonka tarkoituksena on auttaa Euroopan tietosuojavaltuutettua kolmivuotisen käynnistysvaiheen aikana ja jonka mukaan:

                           —

                           komission tilinpitäjä ja sisäinen tarkastaja on nimitetty Euroopan tietosuojavaltuutetun tilinpitäjäksi ja tilintarkastajaksi;

                           —

                           komission yksiköt tarjoavat apua kaikissa toimielimeen sidoksissa olevia henkilöitä koskevissa hallintoasioissa (henkilöstön rekrytointi, etuuksien määrittäminen, palkanmaksu, sairauskulujen korvaaminen, virkamatkoihin liittyvät maksut, jne.);

                           —

                           komission yksiköt auttavat Euroopan tietosuojavaltuutettua myös talousarvion laatimisessa ja toteuttamisessa;

                           —

                           Euroopan tietosuojavaltuutetun toimisto sijaitsee Euroopan parlamentin tiloissa; parlamentin yksiköt auttavat Euroopan tietosuojavaltuutettua tilojen varustamiseen ja tiloihin sijoittautumiseen liittyvissä asioissa (kiinteistöjen turvallisuus, postitus, tietokoneet, puhelimet, toimistohuoneet ja -tarvikkeet);

               4.

               katsoo, että yhteistyösopimusta olisi jatkettava, kun otetaan huomioon Euroopan tietosuojavaltuutetun hallintohenkilöstön vähäisyys;

               5.

               kehottaa Euroopan tietosuojavaltuutettua jatkamaan toimielimen vakiinnuttamista kunnioittaen täysin laillisuuden, asianmukaisuuden ja moitteettoman varainhoidon perusperiaatteita.

      (1)  EUVL L 53, 23.2.2004.

      (2)  EUVL C 301, 30.11.2005, s. 1.

      (3)  EUVL C 301, 30.11.2005, s. 9.

      (4)  EYVL L 248, 16.9.2002, s. 1.

      (5)  EYVL L 356, 31.12.1977, s. 1.


title: 2005/714/YUTP: Poliittisten ja turvallisuusasioiden komitean päätös BiH/7/2005, tehty 20 päivänä syyskuuta 2005, Napolissa sijaitsevan Euroopan unionin esikuntayksikön päällikön nimittämisestä Bosnia ja Hertsegovinassa toteutettavaa Euroopan unionin sotilasoperaatiota varten

text:
               15.10.2005

               FI

               Euroopan unionin virallinen lehti

               L 271/41

      POLIITTISTEN JA TURVALLISUUSASIOIDEN KOMITEAN PÄÄTÖS BiH/7/2005,
   tehty 20 päivänä syyskuuta 2005,
   Napolissa sijaitsevan Euroopan unionin esikuntayksikön päällikön nimittämisestä Bosnia ja Hertsegovinassa toteutettavaa Euroopan unionin sotilasoperaatiota varten
   (2005/714/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan kolmannen kohdan,
   ottaa huomioon Euroopan unionin sotilasoperaatiosta Bosnia ja Hertsegovinassa 12 päivänä heinäkuuta 2004 hyväksytyn neuvoston yhteisen toiminnan 2004/570/YUTP (1) ja erityisesti sen 6 artiklan,
   sekä katsoo seuraavaa:

               (1)

               Yhteisen ulko- ja turvallisuuspolitiikan korkeana edustajana toimivan pääsihteerin ja Naton pääsihteerin 28 päivänä syyskuuta 2004 ja 8 päivänä lokakuuta 2004 käymällä kirjeenvaihdolla Pohjois-Atlantin neuvosto päätti, että Napolin komentokeskuksen esikuntapäällikkö on käytettävissä Napolissa sijaitsevan Euroopan unionin esikuntayksikön päällikön tehtävään.

               (2)

               EU:n sotilaskomitea kannatti EU:n operaation komentajan suositusta nimittää Napolin komentokeskuksen esikuntapäällikkö, kenraaliluutnantti Giuseppe MARANI Napolissa sijaitsevan Euroopan unionin esikuntayksikön päälliköksi Bosnia ja Hertsegovinassa toteutettavaa Euroopan unionin sotilasoperaatiota varten.

               (3)

               Yhteisen toiminnan 2004/570/YUTP 6 artiklan mukaan neuvosto valtuutti poliittisten ja turvallisuusasioiden komitean (PTK) huolehtimaan EU:n sotilasoperaation poliittisesta ja strategisesta johdosta.

               (4)

               Tanskan asemaa koskevan, Euroopan unionista tehtyyn sopimukseen ja Euroopan yhteisön perustamissopimukseen liitetyn pöytäkirjan 6 artiklan mukaisesti Tanska ei osallistu niiden Euroopan unionin toimien ja päätösten valmisteluun ja täytäntöönpanoon, joilla on merkitystä puolustuksen alalla.

               (5)

               Kööpenhaminassa 12 ja 13 päivänä joulukuuta 2002 kokoontunut Eurooppa-neuvosto antoi julkilausuman, jonka mukaan Berliini plus -järjestelyt ja niiden täytäntöönpano koskevat ainoastaan niitä EU:n jäsenvaltioita, jotka ovat myös joko Naton jäseniä tai rauhankumppanuuden osapuolia ja jotka ovat näin ollen tehneet kahdenvälisiä turvallisuussopimuksia Naton kanssa,

         ON PÄÄTTÄNYT SEURAAVAA:
   1 artikla
   Nimitetään kenraaliluutnantti Giuseppe MARANI Napolissa sijaitsevan Euroopan unionin esikuntayksikön päälliköksi Bosnia ja Hertsegovinassa toteutettavaa Euroopan unionin sotilasoperaatiota varten.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 20 päivänä syyskuuta 2005.

            Poliittisten ja turvallisuusasioiden komitean puolesta

            Puheenjohtaja

         J. KING

      (1)  EUVL L 252, 28.7.2004, s. 10.


title: Renato Brunettan parlamentaarisen koskemattomuuden puolustamista koskeva pyyntö Euroopan parlamentin päätös 22. huhtikuuta 2009 Renato Brunetan parlamentaarisen koskemattomuuden ja erioikeuksien puolustamista koskevasta pyynnöstä (2008/2147(IMM))

text:
               8.7.2010

               FI

               Euroopan unionin virallinen lehti

               CE 184/135

         Keskiviikko 22. huhtikuuta 2009Renato Brunettan parlamentaarisen koskemattomuuden puolustamista koskeva pyyntö
   P6_TA(2009)0234
   Euroopan parlamentin päätös 22. huhtikuuta 2009 Renato Brunetan parlamentaarisen koskemattomuuden ja erioikeuksien puolustamista koskevasta pyynnöstä (2008/2147(IMM))
   2010/C 184 E/29

      Euroopan parlamentti, joka
   ottaa huomioon Renato Brunetan esittämän, 15. toukokuuta 2008 päivätyn pyynnön parlamentaarisen koskemattomuutensa puolustamiseksi Firenzen piirituomioistuimessa häntä vastaan käynnistetyn rikosoikeudenkäynnin yhteydessä, josta ilmoitettiin täysistunnossa 4. kesäkuuta 2008,
   ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
   ottaa huomioon Euroopan yhteisöjen tuomioistuimen 12. toukokuuta 1964, 10. heinäkuuta 1986 ja 21. lokakuuta 2008 antamat tuomiot (1),
   ottaa huomioon työjärjestyksen 6 artiklan 3 kohdan ja 7 artiklan,
   ottaa huomioon oikeudellisten asioiden valiokunnan mietinnön (A6-0195/2009),

               1.

               päättää puolustaa Renato Brunetan parlamentaarista koskemattomuutta;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Italian tasavallan asiasta vastaaville viranomaisille.

      (1)  Asia 101/63, Wagner v. Fohrmann ja Krier, Kok. 1964, s. 383, Kok. Ep. I, s. 203, asia 149/85, Wybot v. Faure ym., Kok. 1986, s. 2391, Kok. Ep. VIII, s. 729 ja yhdistetyt asiat C-200/07 ja C-201/07 Marra v. De Gregorio ja Clemente, ei vielä julkaistu oikeustapauskokoelmassa.


title: Euroopan parlamentin päätös (EU) 2017/1604, annettu 27 päivänä huhtikuuta 2017, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka II – Eurooppa-neuvosto ja neuvosto

text:
               29.9.2017

               FI

               Euroopan unionin virallinen lehti

               L 252/22

         EUROOPAN PARLAMENTIN PÄÄTÖS (EU) 2017/1604,
   annettu 27 päivänä huhtikuuta 2017,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2015, pääluokka II – Eurooppa-neuvosto ja neuvosto
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2015 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2015 (COM(2016) 475 – C8-0271/2016) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2015 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) ja erityisesti sen 55, 99, 164, 165 ja 166 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön (A8-0131/2017),

               1.

               lykkää päätöstä vastuuvapauden myöntämisestä neuvoston pääsihteerille Eurooppa-neuvoston ja neuvoston talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Eurooppa-neuvostolle, neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL L 69, 13.3.2015.

      (2)  EUVL C 380, 14.10.2016, s. 1.

      (3)  EUVL C 375, 13.10.2016, s. 1.

      (4)  EUVL C 380, 14.10.2016, s. 147.

      (5)  EUVL L 298, 26.10.2012, s. 1.


title: 2006/582/EY: Komission päätös, tehty 28 päivänä elokuuta 2006 , Kiinan kansantasavallasta ja Intiasta peräisin olevien, suojaavalla kärjyksellä varustettujen jalkineiden tuontia koskevan polkumyynnin vastaisen menettelyn päättämisestä

text:
               29.8.2006

               FI

               Euroopan unionin virallinen lehti

               L 234/33

      KOMISSION PÄÄTÖS,
   tehty 28 päivänä elokuuta 2006,
   Kiinan kansantasavallasta ja Intiasta peräisin olevien, suojaavalla kärjyksellä varustettujen jalkineiden tuontia koskevan polkumyynnin vastaisen menettelyn päättämisestä
   (2006/582/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY

               (1)

               Komissio vastaanotti 13 päivänä toukokuuta 2005 perusasetuksen 5 artiklan mukaisen valituksen, jossa Kiinan kansantasavallasta ja Intiasta peräisin olevien, suojaavalla kärjyksellä varustettujen jalkineiden tuonnin väitettiin tapahtuvan vahingollisella polkumyynnillä.

               (2)

               Valituksen teki perusasetuksen 4 artiklan 1 kohdan ja 5 artiklan 4 kohdan nojalla European Confederation of the Footwear Industry, jäljempänä ’valituksen tekijä’, tuottajien puolesta, joiden osuus suojaavalla kärjyksellä varustettuja jalkineita koskevasta yhteisön kokonaistuotannosta on yli 30 prosenttia.

               (3)

               Valitus sisälsi alustavaa näyttöä polkumyynnin ja siitä aiheutuvan merkittävän vahingon olemassaolosta. Tämä katsottiin riittäväksi perusteeksi tutkimuksen vireille panemiseksi.

               (4)

               Julkaisemalla Euroopan unionin virallisessa lehdessä ilmoituksen (2) (jäljempänä ’menettelyn aloittamista koskeva ilmoitus’) komissio käynnisti polkumyynnin vastaisen menettelyn, joka koski Kiinan kansantasavallasta ja Intiasta peräisin olevien tiettyjen jalkineiden, joiden päälliset ovat kumia tai muovia (lukuun ottamatta vedenpitäviä jalkineita, joiden ulkopohjat ja päälliset ovat kumia tai muovia ja joiden päällisiä ei ole kiinnitetty pohjaan eikä koottu ompelemalla, niittaamalla, naulaamalla, ruuvaamalla, tapittamalla tai niiden kaltaisella menetelmällä) tai nahkaa tai tekonahkaa ja joissa on suojaava kärjys ja jotka nykyään luokitellaan CN-koodeihin 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 ja ex 6405 90 90, tuontia yhteisöön.

               (5)

               Komissio ilmoitti menettelyn vireillepanosta virallisesti Kiinan kansantasavallan ja Intian vientiä harjoittaville tuottajille ja tuojille/kauppiaille, joita asian tiedettiin koskevan, asianomaisten viejämaiden edustajille, valituksen tehneille yhteisön tuottajille ja muille tiedossa oleville yhteisön tuottajille, tavarantoimittajille ja käyttäjille, joita asian tiedettiin koskevan, sekä niitä edustaville järjestöille. Asianomaisille osapuolille annettiin tilaisuus esittää näkökantansa kirjallisesti ja pyytää mahdollisuutta tulla kuulluiksi menettelyn aloittamista koskevassa ilmoituksessa asetetussa määräajassa.

         B.   VALITUKSEN PERUUTTAMINEN JA MENETTELYN PÄÄTTÄMINEN

               (6)

               Valituksen tekijä peruutti suojaavalla kärjyksellä varustettujen jalkineiden tuontia koskevan valituksensa virallisesti 17 päivänä heinäkuuta 2006 päivätyllä kirjeellään komissiolle.

               (7)

               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.

               (8)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille ilmoitettiin asiasta ja niille annettiin mahdollisuus esittää huomautuksensa. Huomautuksia siitä, että menettelyn päättäminen ei olisi yhteisön edun mukaista, ei esitetty.

               (9)

               Tämän vuoksi komissio katsoo, että kyseisen Kiinan kansantasavallasta ja Intiasta peräisin olevan tuotteen tuontia yhteisöön koskeva polkumyynnin vastainen menettely olisi päätettävä ilman polkumyyntitoimenpiteiden käyttöönottoa,

         ON PÄÄTTÄNYT SEURAAVAA:
   Ainoa artikla
   Päätetään Kiinan kansantasavallasta ja Intiasta peräisin olevien tiettyjen jalkineiden, joiden päälliset ovat kumia tai muovia (lukuun ottamatta vedenpitäviä jalkineita, joiden ulkopohjat ja päälliset ovat kumia tai muovia ja joiden päällisiä ei ole kiinnitetty pohjaan eikä koottu ompelemalla, niittaamalla, naulaamalla, ruuvaamalla, tapittamalla tai niiden kaltaisella menetelmällä) tai nahkaa tai tekonahkaa ja joissa on suojaava kärjys ja jotka luokitellaan CN-koodeihin 6402 30 00, 6403 40 00, ex 6402 19 00, ex 6402 91 00, ex 6402 99 10, ex 6402 99 31, ex 6402 99 39, ex 6402 99 50, ex 6402 99 91, ex 6402 99 93, ex 6402 99 96, ex 6402 99 98, ex 6403 19 00, ex 6403 30 00, ex 6403 51 11, ex 6403 51 15, ex 6403 51 19, ex 6403 51 91, ex 6403 51 95, ex 6403 51 99, ex 6403 59 11, ex 6403 59 31, ex 6403 59 35, ex 6403 59 39, ex 6403 59 50, ex 6403 59 91, ex 6403 59 95, ex 6403 59 99, ex 6403 91 11, ex 6403 91 13, ex 6403 91 16, ex 6403 91 18, ex 6403 91 91, ex 6403 91 93, ex 6403 91 96, ex 6403 91 98, ex 6403 99 11, ex 6403 99 31, ex 6403 99 33, ex 6403 99 36, ex 6403 99 38, ex 6403 99 50, ex 6403 99 91, ex 6403 99 93, ex 6403 99 96, ex 6403 99 98, ex 6405 10 00, ex 6405 90 10 ja ex 6405 90 90, tuontia koskeva polkumyynnin vastainen menettely.

      Tehty Brysselissä 28 päivänä elokuuta 2006.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL C 159, 30.6.2005, s. 7.


Tärkeä oikeudellinen huomautus

|

52005DP0264

Euroopan parlamentin päätös Umberto Bossin parlamentaarisen koskemattomuuden ja erioikeuksien puolustamista koskevasta pyynnöstä (2004/2203(IMM))

Virallinen lehti nro 157 E , 06/07/2006 s. 0055 - 0056

		P6_TA(2005)0264Umberto Bossin parlamentaarinen koskemattomuusEuroopan parlamentin päätös Umberto Bossin parlamentaarisen koskemattomuuden ja erioikeuksien puolustamista koskevasta pyynnöstä (2004/2203(IMM))Euroopan parlamentti, joka- ottaa huomioon Umberto Bossin asianajajan esittämän, 3. elokuuta 2004 päivätyn pyynnön Bossin parlamentaarisen koskemattomuuden puolustamiseksi, josta ilmoitettiin täysistunnossa 13. syyskuuta 2004 ja joka liittyy Padovan tuomioistuimessa vireillä olevaan rikosasiaan,- ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,- ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986 antamat tuomiot [1],- ottaa huomioon työjärjestyksen 6 artiklan 3 kohdan ja 7 artiklan,- ottaa huomioon oikeudellisten asioiden valiokunnan mietinnön (A6-0209/2005),A. ottaa huomioon, että Umberto Bossi oli Euroopan parlamentin jäsen neljännellä vaalikaudella (toimikausi alkoi 19. heinäkuuta 1994, valtakirja tarkastettiin 15. marraskuuta 1994, toimikausi päättyi 19. heinäkuuta 1999) ja viidennellä vaalikaudella (toimikausi alkoi 20. heinäkuuta 1999, valtakirja tarkastettiin 15. joulukuuta 1999 ja toimikausi päättyi 10. kesäkuuta 2001 toimien esteellisyyden vuoksi),B. ottaa huomioon, että Euroopan parlamentin jäseniä ei voida alistaa tutkittavaksi, pidättää tai haastaa oikeuteen heidän tehtäviään hoitaessaan ilmaisemiensa mielipiteiden tai äänestystensä perusteella [2],C. ottaa huomioon, että Euroopan parlamentin jäsenten lainkäytöllinen koskemattomuus käsittää myös siviilioikeudenkäynnit;1. päättää puolustaa Umberto Bossin parlamentaarista koskemattomuutta ja erioikeuksia;2. ehdottaa, että parlamentti ilmoittaa edellä mainitun pöytäkirjan 9 artiklan mukaisesti ja ottaen huomioon oikeudenkäynnit asianomaisessa jäsenvaltiossa, ettei oikeudenkäyntejä saa jatkaa; kehottaa tuomioistuinta tekemään tarvittavat päätelmät;3. kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Padovan tuomioistuimelle.[1] Asia 101/63, Wagner v. Fohrmann ja Krier, Kok. 1964, suomenkielinen erityispainos I, s. 203, ja asia 149/85, Wybot v. Faure ym., Kok. 1986, suomenkielinen erityispainos VIII, s. 729.[2] Pöytäkirja Euroopan unionin erioikeuksista ja vapauksista, 9 artikla.--------------------------------------------------


title: 2014/591/EU: Euroopan parlamentin päätös, annettu 3 päivänä huhtikuuta 2014 , vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2012

text:
               5.9.2014

               FI

               Euroopan unionin virallinen lehti

               L 266/237

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2012
   (2014/591/EU)
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2012 sekä viraston vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0227/2014),

               1.

               myöntää Euroopan lääkeviraston toimitusjohtajalle vastuuvapauden viraston talousarvion toteuttamisesta varainhoitovuonna 2012;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 150.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.